Tom Smith

Thomas James Smith (Londres, 1971ko urriaren 31 – Libourne, 2022ko apirilaren 6a) eskoziar errugbilaria eta entrenatzailea izan zen. Eskuineko harroin postuan aritu zen Glasgow Warriors, CA Brive eta Northampton Saints taldeetan, eta baita Eskoziako selekzioan eta British and Irish Lionsen ere. Erretiratu ostean, entrenatzaile aritu zen.

 Bizitza 
Londresen jaio zen, aita ingelesa eta ama eskoziarra zituela. Amateur garaian Dundee High School FP eta Watsonians taldeetan jokatu zuen. Aro profesionala iritsi zenean, Caledonia Redsera batu zen. Ondoren Glasgow Warriorsen, CA Briven eta Northampton Saintsen jokatu zuen, 2009an erretiratu zen arte.

1997ko otsailaren 1ean egin zuen debuta Eskoziako errugbi selekzioarekin, Twickenhamen, Ingalaterraren aurka. 1997 eta 2005 bitartean, 61 partida jokatu zituen talde nazionalarekin, eta kapitaina izan zen 2001ean. British and Irish Lionsekin, Hegoafrikako biran parte hartu zuen 1997an, eta Australiakoan 2001ean.

Edinburgh Rugbyko eta Lyon OUko aurrelarien entrenatzailea izan zen, eta Doncaster Knightseko entrenatzaile-burua. 2022ko apirilaren 6an hil zen, minbiziak jota.

 Palmaresa 
 Eskoziako selekzioa 
 61 partida, 1997-2005 bitartean
 30 tanto (6 entsegu)
 Bost Nazioen Txapelketa
 irabazlea: 1999

 British and Irish Lions 
 6 partida (1997an Hegoafrikan, 2001ean Australian)

 Erreferentziak 

 Kanpo estekak 

Kategoria:Londrestarrak
Kategoria:Eskoziako errugbilariak
Kategoria:Minbiziak hildakoak